12.1.2022
DA
Den Europæiske Unions Tidende
C 15/53 Onsdag den 19. maj 2021
aktive forbrugere mulighed for efterspørgselsreaktion via digitale løsninger i fuld overensstemmelse med den generelle forordning om databeskyttelse (25); opfordrer Kommissionen og medlemsstaterne til at undersøge mulighederne for yderligere at fremme udviklingen af et europæisk marked for fleksibilitet på efterspørgselssiden, bl.a. gennem fælles standarder for fleksibilitet i slutanvendelserne, en vurdering af de potentielle fordele og indvirkninger på energisystemets omkostninger; glæder sig over fleksible integrerede energisystemer, der har til formål at optimere sektoren for fjernvarme/køling og brugen af effektiv og fleksibel, højeffektiv kombineret varme- og elproduktion, der bidrager til afbalancering af elforsyningsnettet, en omkostningseffektiv udnyttelse af vedvarende energikilder og integration af spildvarme på lokalt/regionalt plan; opfordrer til en hurtig gennemførelse af direktiv (EU) 2019/944 og dets bestemmelser om et fleksibelt elforbrug;
34. fremhæver den rolle, som elektrisk mobilitet kan spille som en form for intelligent integration af el- og transportsektorerne ved at frigøre fleksibilitetskapacitet; understreger, at elektrificeringen af transportsektoren har potentiale til at øge Unionens strategiske energiuafhængighed ved at mindske behovet for importerede fossile brændstoffer; fremhæver det lagrings- og fleksibilitetspotentiale, der ligger i udrulningen af »vehicle-to-grid«-teknologier, og bemærker, at det vil kræve interoperabilitet mellem energisystemer og elkøretøjer;
35.
minder om betydningen af, at cybersikkerhedsrisici i energisektoren håndteres for at sikre elektricitetssystemernes modstandsdygtighed; understreger, at det stigende antal tilsluttede produkter som f.eks.
opvarmningsapparater, elkøretøjer og intelligente målere kan øge risikoen for cyberangreb mod elektricitetssystemet; opfordrer indtrængende Kommissionen til hurtigt at håndtere disse risici for angreb på cybersikkerheden ved at fastsætte et højt beskyttelsesniveau for cybersikkerheden for tilsluttede produkter inden for rammerne af reglerne for cybersikkerhed for elektricitetsnettet;
36. understreger, at et mere vedvarende, decentraliseret og integreret energisystem kræver bedre prognoser for energiefterspørgslen og mere tilpasning i realtid af forsyning og lagring fra forskellige energibærere; understreger i denne forbindelse den afgørende rolle, som digitalisering spiller for behandlingen af statistiske og meteorologiske data; opfordrer Kommissionen og medlemsstaterne til at udvikle et indre marked for digitale energiteknologier samtidig med, at forbrugeres private og personlige data beskyttes; opfordrer medlemsstaterne til at vedtage indikatoren for intelligensparathed, der er blevet udviklet som en del af direktiv 2010/31/EU om bygningers energimæssige ydeevne (26) for at udnytte potentialet for efterspørgselsfleksibilitet på bygningsniveau; understreger, at dette vil kræve flere fælles standarder for dataudveksling; glæder sig over, at Kommissionen har til hensigt at vedtage en handlingsplan for digitalisering af energi for at fremme EU's teknologiske lederskab og muliggøre et mere integreret energisystem med intelligente løsninger inden for bestemte sektorer (intelligente net, mere effektiv og sikker transport, energibesparelser i bygninger) med bedre finansiering for perioden 2021-2027;
37. gentager, at Agenturet for Samarbejde mellem Energireguleringsmyndigheder spiller en afgørende rolle i integreringen af energisystemet og gennemførelsen af EU's energilovgivning; opfordrer Kommissionen og medlemsstaterne til at sikre, at agenturet får tilstrækkelige midler til at kunne udføre sine opgaver;
Sikring af tilgængelig og økonomisk overkommelig energi til alle borgere og virksomheder
38. minder om, at hovedmålet for EU's indsats på energiområdet er at sikre, at markedet fungerer korrekt under hensyn til kravet om at bevare og forbedre miljøet; opfordrer Kommissionen til at træffe de nødvendige foranstaltninger til at sikre velfungerende energimarkeder og sikre en fuldstændig gennemførelse af gældende ret om det indre marked for energi, herunder pakken om ren energi, for at tilpasse forbrugerrettigheder i gas- og fjernvarmesektorerne til elforbrugernes rettigheder og hjælpe dem med at bidrage til dekarboniseringen af økonomien; understreger betydningen af, at kunderne guides i retning af den mest energieffektive og omkostningseffektive dekarboniseringsløsning på grundlag af priser, der afspejler alle omkostningerne for den anvendte energibærer; glæder sig over initiativet til at revidere direktiv 2003/96/EF og ændre det til et instrument, der tilpasser afgiftspolitikkerne til energi- og klimamålene for 2030 og 2050; opfordrer Kommissionen og medlemsstaterne til at indarbejde klimamålene i dette direktiv; understreger behovet for at revidere dets
(25) (26)
Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (EUT L 119 af 4.5.2016, s. 1).
Europa-Parlamentets og Rådets direktiv 2010/31/EU af 19. maj 2010 om bygningers energimæssige ydeevne (EUT L 153 af 18.6.2010, s. 13).